21987A1021(05)



PROTOCOL ADIȚIONAL

la Acordul de cooperare dintre Comunitatea Economică Europeană și Republica Tunisia

COMUNITATEA ECONOMICĂ EUROPEANĂ,

pe de o parte, și

REPUBLICA TUNISIA,

pe de altă parte,

AVÂND ÎN VEDERE Acordul de cooperare dintre Comunitatea Economică Europeană și Republica Tunisia, semnat la Tunis la 25 aprilie 1976, denumit în continuare „acordul”,

ÎNTRUCÂT Comunitatea și Tunisia doresc să își consolideze relațiile pentru a ține cont de noua dimensiune creată de aderarea, la 1 ianuarie 1986, a Spaniei și a Portugaliei la Comunitățile Europene și întrucât acordul prevede la articolul 54 posibilitatea îmbunătățirii dispozițiilor sale;

ÎNTRUCÂT trebuie să se permită menținerea curentelor tradiționale de export din Tunisia spre Comunitate și întrucât, prin urmare, este necesar să se prevadă anumite dispoziții;

CONSILIUL COMUNITĂȚILOR EUROPENE:

GUVERNUL REPUBLICII TUNISIA:

CONVIN DUPĂ CUM URMEAZĂ:

Articolul 1

(1) Pentru produsele originare din Tunisia și enumerate în anexa la prezentul protocol, care intră sub incidența acordului, taxele vamale aplicabile în conformitate cu acordul la importul în Comunitate se elimină progresiv în cursul acelorași perioade și în același ritm ca cele prevăzute de actul de aderare a Spaniei și Portugaliei pentru aceleași produse importate din aceste țări în Comunitate, ținând cont de componența acesteia de la 31 decembrie 1985. Această dispoziție se aplică în conformitate cu condițiile menționate în continuare de prezentul articol.

Pe durata acestei eliminări progresive și în cazul în care taxele vamale aplicate la importul în Comunitate de produse din Spania și din Portugalia, ținând cont de componența acesteia la 31 decembrie 1985, sunt diferite pentru cele două țări, produselor originare din Tunisia li se aplică taxa vamală cea mai mare dintre cele două.

(2) Pentru produsele enumerate în anexă, pentru care Tunisia beneficiază de taxe vamale mai scăzute decât Spania sau Portugalia sau decât aceste două țări, eliminarea începe de îndată ce taxele aplicate acelorași produse din Spania și din Portugalia ating un nivel inferior celor aplicate produselor originare din Tunisia.

(3) Dispozițiile alineatelor (1) și (2) se aplică în limitele și în condițiile speciale la care sunt supuse reducerile tarifare prevăzute la articolele 19 și 21 din acord.

(4) Eliminarea progresivă a taxelor vamale aplicabile produselor originare din Tunisia, pentru care se indică în anexă contingente tarifare, se efectuează în limita acestor contingente.

Pentru cantitățile importate în plus față de aceste contingente, Comunitatea aplică taxele vamale care rezultă din acord.

(5) În scopul eliminării taxelor vamale pentru cartofii noi de la subpoziția 07.01 A II ex a) din Tariful Vamal Comun, originari din Tunisia, se stabilește o cantitate de referință de 2 600 de tone.

În cazul în care importurile acestui produs depășesc cantitatea de referință, ținând cont de un bilanț anual al comerțului pe care îl întocmește, Comunitatea poate plasa produsul respectiv sub un contingent tarifar comunitar, în sensul alineatului (4), pentru un volum egal cu această cantitate de referință.

(6) Pentru produsele enumerate în anexă, altele decât cele menționate la alineatele (4) și (5), Comunitatea poate stabili o cantitate de referință în sensul și în condițiile alineatului (5) în cazul în care, în urma unui bilanț anual al comerțului pe care aceasta îl întocmește, se constată că acele cantități importate riscă să creeze dificultăți pe piața comunitară.

Articolul 2

(1) Pentru campania 1990 și pentru fiecare campanie următoare, pe baza bilanțurilor și a analizelor menționate la alineatul (2), Comunitatea hotărăște, în funcție de elementele relevante pentru obiectivul menținerii curentelor tradiționale de export în contextul extinderii, dacă trebuie ajustat prețul de bază menționat în Regulamentul (CEE) nr. 1035/72 pentru portocalele proaspete de la subpoziția 08.02 ex A din Tariful Vamal Comun, originare din Tunisia, în limitele unei cantități de 28 000 de tone.

(2) Începând cu 1987 și la sfârșitul fiecărei campanii, Comunitatea întocmește, pe baza unui bilanț statistic, o analiză a situației exporturilor de portocale originare din Tunisia către Comunitate.

Pentru acest produs, începând cu 1989 și în fiecare an, Comunitatea împreună cu Tunisia procedează, de asemenea, la o analiză anticipativă a producțiilor și a livrărilor.

(3) Eventuala ajustare menționată la alineatul (1) se referă la suma ce trebuie dedusă în contul taxelor vamale din prețurile reprezentative înregistrate în Comunitate pentru calcularea prețului de bază al acestui produs, în limitele prevăzute la articolul 152 alineatul (2) litera (c) din Actul de aderare a Spaniei și Portugaliei.

Articolul 3

Articolul 20 din acord se înlocuiește cu următorul articol:

Articolul 4

(1) Pentru fiecare campanie, în perioada cuprinsă între data intrării în vigoare a prezentului protocol și 31 decembrie 1990 și în limita unei cantități de 46 000 de tone per campanie, prin derogare de la articolul 16 alineatele (1) și (2) și de la anexa B din acord, la importul de ulei de măsline neprelucrat de la subpozițiile 15.07 A I a) și b) din Tariful Vamal Comun, provenit în întregime din Tunisia și transportat direct din această țară în Comunitate, se percepe o prelevare specială. Această prelevare este egală cu diferența dintre prețul-prag stabilit în conformitate cu articolele 4, 9 și 10 din Regulamentul Nr. 136/66/CEE și prețul franco frontieră stabilit în conformitate cu procedurile menționate la articolul 38 din regulamentul de mai sus.

(2) În vederea determinării prețului franco frontieră menționat la alineatul (1), Comunitatea ia în considerare:

Prețurile se ajustează în funcție de eventualele diferențe de calitate în comparație cu descrierea sau calitatea pentru care s-a fixat prețul-prag.

(3) Regimul care se aplică începând cu 1 ianuarie 1991 va fi reexaminat de către Comunitate împreună cu Tunisia înainte de 30 iunie 1990, ținându-se cont de politica comunitară în acest sector.

Articolul 5

(1) În vederea îmbunătățirii modului în care funcționează mecanismele instituționale ale acordului, se va crea un comitet de cooperare economică și comercială.

Acest comitet are sarcina de a facilita:

Președinția comitetului se exercită pe rând de un reprezentant al Comisiei Comunităților Europene și de un reprezentant al Tunisiei.

(2) Consiliul de cooperare stabilește în cel mai scurt timp componența și modul de funcționare a comitetului, în conformitate cu articolul 46 alineatul (3) din acord. De asemenea, acesta poate hotărî, dacă este cazul, ca acest comitet să îi prezinte rapoarte.

Articolul 6

Începând cu 1995, Comunitatea și Tunisia examinează rezultatele cooperării dintre părțile contractante pentru a estima situația și evoluția relațiilor lor în lumina obiectivelor stabilite de acord.

Articolul 7

Prezentul protocol face parte integrantă din Acordul de cooperare între Comunitatea Economică Europeană și Republica Tunisia.

Articolul 8

(1) Prezentul protocol se supune ratificării, acceptării sau aprobării în conformitate cu procedurile proprii părților contractante, care își notifică reciproc îndeplinirea procedurilor necesare în acest scop.

(2) Prezentul protocol intră în vigoare în prima zi a lunii următoare celei în cursul căreia s-au făcut notificările prevăzute la alineatul (1).

Articolul 9

Prezentul protocol se redactează în dublu exemplar în limbile daneză, engleză, franceză, germană, greacă, italiană, olandeză, portugheză, spaniolă și arabă, fiecare din aceste texte fiind în egală măsură autentice.

En fe de lo cual, los plenipotenciarios abajo firmantes suscriben el presente Protocolo.

Til bekræftelse heraf har undertegnede befuldmægtigede underskrevet denne protokol.

Zu Urkund dessen haben die unterzeichneten Bevollmächtigten ihre Unterschriften unter dieses Protokoll gesetzt.

Εις πίστωση των ανωτέρω, οι υπογεγραμμένοι πληρεξούσιοι έθεσαν τις υπογραφές τους στο παρόν πρωτόκολλο.

In witness whereof the undersigned Plenipotentiaries have signed this Protocol.

En foi de quoi, les plénipotentiaires soussignés ont apposé leurs signatures au bas du présent protocole.

In fede di che, in plenipotenziari sottoscritti hanno apposto le loro firme in calce al presente protocollo.

Ten blijke waarvan de ondergetekende gevolmachtigden hun handtekening onder dit Protocol hebben gesteld.

Em fé do que, os plenipotenciários abaixo assinados apuseram as suas assinaturas no final do presente Protocolo.

Hecho en Bruselas, el ventiséis de mayo de mil novecientos ochenta y siete.

Udfaerdiget i Bruxelles, den seksogtyvende maj nitten hundrede og syvogfirs.

Geschehen zu Brüssel am sechsundzwansigsten Mai neunzehnhundertsiebenundachtzig.

Έγινε στις Βρυξέλλες, στις είκοσι έξι Μαΐου χίλια εννιακόσια ογδόντα εφτά.

Done at Brussels on the twenty-sixth day of May in the year one thousand nine hundred and eighty-seven.

Fait à Bruxelles, le vingt-six mai mil neuf cent quatre-vingt-sept.

Fatto a Bruxelles, addì ventisei maggio millenovecentottantasette.

Gedaan te Brussel, de zesentwintigste mei negentienhonderd zevenentachtig.

Feito em Bruxelas, em vinte e seis de Maio de mil novecentos e oitenta e sete.

Por el Consejo de las Comunidades Europeas For Rådet for De Europseiske Fællesskaber Für den Rat der Europäischen Gemeinschaften Για το Συμβούλιο των Ευρωπαϊκών Κοινοτήτων For the Council of the European Communities Pour le Conseil des Communautés européennes Per il Consiglio delle Comunità europee Voor de Raad van de Europese Gemeenschappen Pelo Conselho das Comunidades Europeias